da en en en fr de da id da nb da da da da da da da da nb da da da en en en en en
Svanholm vandt overbevisende drengefinalen over Ishøj - Svanholm Cricketklub
Mandag d. 16. september 2013 kl. 12:24 af Henrik Pfaff
På forhånd havde svanholmlejren bange anelser før finalen mod Ishøj. Dels vendte brøndbyholdet et næsten sikkert nederlag til AB i gårsdagens semifinale til en gevinst i allersidste øjeblik, i en kamp hvor holdets kastere og markspil i en længere periode ikke fungerede godt nok, dels virkede Ishøjs sejr i deres semifinale relativt overbevisende.
Ishøj startede ved gærdet med Ali Raza og Hamza Salim, der behandlede Svanholms kastere med en passende blanding af respekt for de forholdsvis få rigtig gode bolde fra Svanholmbowlerne, medens de forstod at straffe de bolde der var løse, og dem var der en del af. Ishøjs åbning holdt til totalen 84, Ali røg først, da Azaan Ur-Rehman tog et godt greb og senere ved 118, hvor Hamza (38) blev grebet ud. Efter den gode åbning, skete der det, der ofte gør i ungdomskampe, de øvrig gærdespillere bliver lidt længere nede i gærdeordenen mere ”menneskelige” at have med at gøre, og scoren faldet stille og roligt. Ishøj endte med 155 for tabet af 5 gærder. Bedste svanholmkaster blev Saud Munir med 3 gærder, medens anfører Saif Ahmed tog 2 gærder for 28 point på sine 8 overs.
Svanholms åbnere var endnu mere effektive end Ishøjs
Svanholm startede med Jonas Henriksen og Hussain Bashir ved gærdet. Begge forstod at holde tempoet med en god veksling mellem sikkert spil og offensive stød på de lidt dårligere bolde.
Hussain Bashir besidder et yderst godt boldøje. Han er dog endnu ikke helt færdiguddannet ud i de rent tekniske slag. Men når man kan spille, som han gjorde ved denne lejlighed, hvor han forvaltede sit gode boldøje med mange gode slag, kan man stille sig det spørgsmål, hvad kan det ikke blive til, hvis han bliver rettet til rent teknisk? Så vil han ganske sikkert udvikle sig til en stor spiller på længere sigt. Hussain blev kastet ud efter at have scoret 52, og havde stort set en fejlfri åbning sammen med Jonas Henriksen på 95 efter 19 overs.
Jonas fortsatte sit gode spil med anfører Saif Ahmed (31 not out) som fra starten gik frisk til sagen, og efter 29 overs, kunne Jonas sammen med sin anfører række armene i vejret som dansk drengemester 2013. Jonas (53 not out) spillede en meget velkontrolleret halvleg, hvor han i dag, i modsætning til gårsdagens semifinale, var mere offensiv og løb bedre mellem gærderne. Jonas arbejder hårdt med sit gærdespil i det daglige, og i denne kamp fik han bevist, at han er godt på vej, hvis han bliver mere markant, når han udfører sine slag og fører battet helt igennem.
Svanholm vandt kampen med 9 stående gærder over et ikke ueffent Ishøj hold.
Jonas Henriksen og Saif Ahmed ved at batte sejren hjem mod Ishøj
Saif Ahmed, Hussain Bashir og Jonas Henriksen klarede på 27 overe at score flere end Ishøj var 40 overe om at lave
Dagen forinden var vi kommet til finalen efter hvad der må kaldes et mirakel i cricketmæssig henseende. Kun Jonas Henriksen – hvilket flot DM havde denne lilleput ikke – kunne for alvor true AB´erne med 35, Saif Ahmed bidrog med 16, vi fik 51 ekstra og vi skal være glade for, at vores sidste små gærdespillere, selvom de ikke kunne score meget, var gode nok til at holde sig inde, så AB kunne levere alle deres ekstra i en skuffende halvleg på 138. . Og så til miraklet. AB’s åbnere – den ene nærmest statist, den anden Annique Uddin allerede en moden gærdespiller i divisionsklasse – havde i over nr. 28 (det var 40 overes kampe) nået 101 uden at skilles og vore forfatter til referatet fra finalen Jønsson forlod arenaen, idet han sagde, at det var slut. Men statisten blev kastet af Azaan Ur-Rehman, Annique af Saud Munir og fra at være 101 for nul endte AB med at være 122 all out, da vores kastning pludselig begyndte at vise tænder i stedet for at kaste udenom. Saud Munir 3/11, Noman Mehmood 2/22.
Det var Svanholms andet drenge-DM i træk.
Bagest fra venstre Aske Larsen, Mohammed Hasham, Noman Mehmood, Azaan Ur-Rehman, Jonas Henriksen,
Amar Hussein, Forrest Ali Malik, Abdul Mahmood, Hussain Bashir, Saif Ahmed (a og k), Saud Munir, Wahid Mahmood